                                          Z A P I S N I K

    Sa sjednice Općinskog vijeća općine Jarmina održane 13. rujna 2010. godine u 20 sati u prostorijama općine Jarmina.
    NAZOČNI:                                                         ODSUTI:
   1.MILAN NAGLIĆ                                             1.MARIO KRUŠELJ
   2.STJEPAN SEDLAR                                         2.DALIBOR BELA
   3.ĐURO HORVAT

   4.STJEPAN MAJPRUZ

   5.DRAGUTIN CULI

   6.MARIO MATIĆ
   7.VLADMIR KLARIĆ

   8.TOMISLAV PRACAIĆ

   9.STJEPAN DADIĆ

   Predsjednik Općinskog vijeća Milan Naglić za sjednicu je predložio

                                    D N E V N I    R E D

1. Usvajanje zapisnika sa prethodne sjednice.

2. Aktualni sat.

3. Realizacija proračuna za šest mjeseci.

4. Izvješće o provedenom natječaju za prijem u službu

u općinu Jarmina.

    5. Donošenje odluke o osnivanju povjerenstva za zaštitu potrošača

        i osnivanju savjetodavnog tijela.

    6. Razno.

    Glasovanjem vijećnika dnevni red je jednoglasno usvojen.

                                           TOČKA 1.

    Zapisnik sa prethodne sjednice glasovanjem vijećnika jednoglasno je usvojen.

                                           TOČKA 2.

    Načelnik Andrija Draganić je rekao da su javni radovi u tijeku, bočalište je završeno,WC-i na igralištu su izbetonirani, radovi u etno selu su pri kraju,mjesto se uređuje a još će se betonirati dio ulice u Vinkovačkoj i M.Gupca.
    Načelnik je također rekao da treba započeti sa projektom svlačionica na nogometnom igralištu a trebine ne bi trebale ići na svlačionice.

     Načelnik je nadalje rekao da je razgovarao sa bajkerima koji traže druženje u Jarmini pa predlaže da se izbetonira most na prostoru kod lovačke kuće te da im se dodjeli dotacija od 2.000 kuna što je i prihvaćeno.

     Načelnik je rekao vezano uz izlet u Krapinu da je sve bilo odlično jedino je greška Drage s Culija što je napao one koji nisu išli na festival a trebali su ići jer su mjesta u sali u ostala prazna.

     Vijećnik Dragutin Culi ispričao se i rekao je da je u trenutku eksplodirao.

     Vijećnik Đuro Horvat pohvalio je pročelnik za organizaciju izleta.

     Načelnik je rekao da je potpisan ugovor sa Poletom za prijevoz učenika.

      Vijećnik Stjepan Majpruz pita dali se može preusmjeriti prijevoz učenika na zaobilaznicu.

       Dragutin Culi je rekao da je to vrlo teško jer postoje u prijevozu određena pravila.

       Načelnik je rekao da će u organizaciji radio „Kaj“ 17 ili 24 listopada biti u Jarmini organiziran koncert gdje ćemo mi kao općina to i sufinancirati.

       Načelnik je rekao da su se na bajeru neke stvari riješile te treba dalje nastaviti.
       Vijećnik Stjepan Dadić pita dali se kod križa u etno selu može staviti jedna sijalica.

        Vijećnik Mario Matić pita dali se na košarkaško igralište može staviti jedan reflektor.

         Predsjednik vijeća pita dali radi udruga Wirje i dali rade na Web stranici općine.

         Mario Matić je rekao da nerade na Web stranici te treba angažirati dizajnera (stručnjaka).

         Vijećnik Đuro Horvat pita dali će se farbati oglasni stupovi i kada će se raditi bljeskalice.
           Vijećnik Dragutin Culi je rekao da je to moguće tek iduće godine jer se to mora predvidjeti u proračunu.

                                                      TOČKA 3.

            Predsjednik Odbora za proračun i financije Vladimir Klarić je obrazložio realizaciju proračuna za prvih šest mjeseci te je rekao da je zadovoljan sa izvršenjem.

            Načelnik Andrija Draganić također je vijećnicima pojasnio izvršenje proračuna.

            Nakon rasprave vijećnika o realizaciji prihoda i rashoda ostvarenog proračuna za prvih šest mjeseci glasovanjem vijećnika izvršenje proračuna za prvih šest mjeseci 2010. godine jednoglasno je prihvaćeno.

                                              TOČKA 4.

           Vijećnik Dragutin Culi vijećnike je izvijestio o provedenom natječaju za prijem djelatnika u službu općine Jarmina.
           Rekao je da je na natječaj prispjelo osam zamolbi te da su obavljena sva potrebna testiranja a najbolje rezultate postigla je Đurđica Franjčić te je na temelju toga i primljena u radni odnos.

                                              TOČKA 5.

         Pročelnik je vijećnicima objasnio potrebu osnivanja povjerenstva za reklamaciju potrošača i savjetodavnog tijela.

         Nakon kratke rasprave u savjetodavno tijelo se predlažu Stjepan Dadić  Stjepan Sedlar a u povjerenstvo za reklamaciju potrošača Mario Matić i Đuro Franjčić.

         Glasovanjem vijećnika prijedlog je većinom glasova prihvaćen uz jedan suzdržan glas. 

                                               TOČKA 6.

         Pročelnik je obrazložio odgovore gosp.Ivice Josića i Tomislava Sedlara a vezano uz njihove zahtjeve za postavljanje zaštitne ograde na nogometnom igralištu.

        Vijećnik Đuro Horvat pita tko je stavio cigle na otvore za skupljanje lopti.

        Načelnik Andrija Draganić predlaže da se gospodarstu Steve Culeja dodjeli novčana pomoć za ostvarenje programa seoskog turizma.

        Nakon kratke rasprave donesen je zaključak da će mu se dodijeliti potpora kada donese potrebne papire.

                                                                    Predsjednik Općinskog vijeća:

                                                                                Milan Naglić 

